CELEX: 62006TN0197
Language: et
Date: 2006-07-18 00:00:00
Title: Kohtuasi T-197/06: 18. juulil 2006 esitatud hagi — FMC versus komisjon

2.9.2006   
            
            
               ET
            
            
               Euroopa Liidu Teataja
            
            
               C 212/45
            
         18. juulil 2006 esitatud hagi — FMC versus komisjon
   (Kohtuasi T-197/06)
   (2006/C 212/76)
   Kohtumenetluse keel: inglise
   Pooled
   
      Hageja: FMC Corporation (Philadelphia, Ameerika Ühendriigid) (esindajad: Q.C. C. Stanbrook, ja lawyer Y. Virvilis)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 3. mai 2006. aasta otsus C(2006) 1766 (lõplik) FMC Corporation'it puudutavas osas; ja
            
         
               —
            
            
               teise võimalusena vähendada FMC Corporation'ile määratud trahvi ja
            
         
               —
            
            
               mõista selle asjaga seotud kulud välja komisjonilt.
            
         Väited ja peamised argumendid
   Hageja palub osaliselt tühistada komisjoni 3. mai 2006. aasta otsus C(2006) 1766 (lõplik) (juhtum COMP/F/38.620 — Vesinikperoksiid ja perboraat), milles komisjon leidis, et hageja on rikkunud EÜ artiklit 81 ja Euroopa Majanduspiirkonna lepingu artiklit 53, kuna ta osales kartellis, millega konkurendid eelkõige vahetasid teavet hindade ja müügikoguste kohta, leppisid kokku hindades, leppisid kokku toodangumahtude vähendamises Euroopa Majanduspiirkonnas ja teostasid järelevalvet konkurentsivastaste kokkulepete täitmise üle.
   Hageja esitab hagi toetuseks kaks väidet ning kaitseb üldjoontes seda seisukohta, et tema ei vastuta tütarettevõtja Foret rikkumiste eest, kuna ta ei avaldanud otsustavat mõju tütarettevõtjale.
   Esiteks väidab hageja, et vaidlustatud otsust on ebapiisavalt põhistatud.
   Teiseks märgib hageja, et vaidlustatud otsuses on õiguslikke ja faktilisi asjaolusid valesti hinnatud, kuna:
   
               a)
            
            
               komisjoni järelduste alustes oli tõendeid moonutatud, erinevatele suulistele tunnistustele erineva kaalu andmisega tõendeid õigusvastaselt diskrimineeritud ja tehtud oluline hindamisviga;
            
         
               b)
            
            
               komisjon ei kohaldanud Foret rikkumise eest hageja vastutuse hindamisel õiguslikke tingimusi õigesti;
            
         
               c)
            
            
               komisjon kasutas tõendeid, mis ei kuulu väidetava rikkumise asetleidmise ajavahemikku; ja
            
         
               d)
            
            
               komisjon kasutas tõendeid, millest ta ei teatanud hagejat kui hageja vastu algatatud menetluse tõendusmaterjali, millega piirati hageja kaitseõiguse kasutamise võimalust.